[{"text_idx": "#000001", "text": "Mae\u2019r paentiadau wedi eu gosod yn y gorffennol pell \u2013 heb lwybrau, heb beilonau na phresenoldeb dynoliaeth. Ceisiaf greu naws heddychlon a thawel mewn byd nas cyffyrddwyd gan weithredoedd Dyn."}, {"text_idx": "#000002", "text": "Maen nhw\u2019n beintiadau gobeithiol mewn byd sydd bellach mor ansicr ac yn lle di-gariad ar adegau. Pwysleisiaf y pwysigrwydd i beidio a\u0302 chymryd harddwch ein tirlun yn ganiataol, ac i amddiffyn byd natur ar bob cyfrif."}, {"text_idx": "#000004", "text": "Mae\u2019r tywyllwch hefyd yn cyfleu pethau anodd sydd yn amlygu eu hunain mewn bywyd, ond mae cyferbyniad cryf y lliwiau ysgafn yn dangos bod goleuni tu o\u0302l i bob cwmwl a niwl."}, {"text_idx": "#000005", "text": "Rwy\u2019n cyfuno dwy dechneg i gyd-fynd ar elfen o ddeuoliaeth sydd i\u2019r lluniau, sef printio leino a pheintio gyda brws. Mae\u2019r gwead creigiog sy\u2019n cael ei greu gan y leino yn cyferbynnu gyda meddalwch y brws yn y cefndir."}, {"text_idx": "#000006", "text": "Mae tirluniau \u2018Rhwng II Olau\u2019 yn llefydd pur a hudolus. Rwy\u2019n gobeithio bod yr arddangosfa yn rhywle i bobol gael dianc iddo o\u2019r byd sydd ohoni heddiw, ac yn ysbrydoli\u2019r gwylwyr i ganolbwyntio ar y goleuni."}, {"text_idx": "#000007", "text": "Efallai byddai gennych ddiddordeb yn"}, {"text_idx": "#000009", "text": "Yn dathlu cyswllt diwylliannol mae arddangosfa o waith gan artistiaid o Fangor, Soest a Chwaer Ddinasoedd eraill yn nodi hanner canmlwyddiant gefeillio Dinas Bangor gyda Soest, yr Almaen. Mae gefeillio tref yn galluogi perthynas arbennig rhwng dwy gymuned, gan hybu dealltwriaeth o wahanol ddiwylliannau."}, {"text_idx": "#000010", "text": "Rhowch eich enw i dderbyn cylchlythyr Storiel er mwyn cael gwybod ymlaen llaw am arddangosfeydd, a derbyn cynigion arbennig a\u2019r newyddion diweddaraf"}]